انا طالب داخل3ثعلاقتي مع ربنا متقطعه بعمل معاصي وذنوب ايوة وبرجع اتوب وتبقي علاقتي بيه حلوة اوووى وارجع تاني للي كنت فيه ، واكبر حاجة بتخليني ارجع واضعف العادة السرية ياريت حل لها كارها بجد✋بتخنق م نفسي بعدها جامد😑تاني حاجة خايف اتوب ربنا ميقبلش توبتي ويقولي انت بتوب علشان داخل ع 3 وعاوزني اوفقك!
في قاعدة مهمة وأصل عظيم في التعامل مع الرب - جلّ وعلا - ناس كتير بتنساها : وهي قول رسول الله : ""وَالّذِي نَفْسِي بِيَدِهِ لَوْ لَمْ تُذْنِبُوا لَذَهَبَ اللّهُ بِكُمْ، وَلَجَاءَ بِقَوْمٍ يُذْنِبُونَ، فَيَسْتَغْفِرُونَ اللّهَ، فَيَغْفِرُ لَهُمْ" يعني أن العبد رُكِّب تركيبًا يجعله خاطئ؟ ، لأ ، مش خاطئ ، خطّاء! ، أنت في 3 ثانوي ، الحاجة اللي على وزن "فعّال" اسمها ايه؟  صيغة مبالغة :) ، دليل على تكرار الفعل مرات ومرات ، كما قال رسول الله : "كل بني آدم خطّاء" ، بس وبعدين بقى؟ ، نفضل نغلط يعني ، لأ ، الحل في باقي الحديث :"وخير الخطائين ، التوابون" توّاب برضه على وزن "فعّال" يعني كثير التوبة ، فأنت بقى من بني آدم وللا من الملائكة؟ الناس زمان كانوا بيتعاملوا مع الذنب بأنهم يمحوه من سجلهم مباشرة ، بتوبة صادقة ، وبحسنات لاحقة كثيرة ، "إن الحسنات يذهبن السيئات" فهمت القصة دي؟ ، ما تسيبش الشيطان يلعب معاك الدنيئة ويقولك : يا أخي أنت أساسًا مش سكتك سكة طاعة ربنا دي ، أنت بتصلي عشان الثانوية يعني؟ ، ربنا مش بيقبل الكلام دا ياحبيبي ، خليك معايا في جهنم هأحبك! :)  ربنا مش بيتعامل مع عباده كده أصلًا ، النبي بيقول : "لله أفرح بتوبة عبده من رجل أضل ناقته في بيداء وعليها زاده ، فجلس ينتظر الموت ، فنام ، فلما قام وجد راحلته وزاده فوق رأسه ، فقال : اللهم أنت عبدي وأنا ربك ، أخطأ من شدة الفرح"  مقدار الفرح دا حاجة زي لما تقول لوالدتك مثلًا : أنا امك وأنتي ابني ، فاهم؟ ، حاجة ما تتركبش أصلًا ، فهو من كتر الفرحة الطاغية غلط في حاجة ما بيتغلطش فيها. ربنا بقى فرحه بعودتك للطاعة بعد الذنب أشد من كده ، فأنت ريح إبليس دا على جنب وفكك منه.  صلّي عشان ربنا يوفقك ، دي حاجة حلوة مش وحشة ، بس المهم تفضل عارف أن التوفيق مش عشان الثانوية بس ، أنت محتاج التوفيق في كل حياتك ، في كل حاااااجة فعلًا. بالنسبة للعادة ، اقرأ البرنامج دا ونفذه وربنا يعينك :  http://goo.gl/2UGgKx